NaiveNeuron/SloPal huggingface dataset:
Á. Biró, poslankyňa: (2009-06-25):
Ešte by som chcela povedať toľko, že vy ste sa viackrát vyjadrili a odvolávali na to, že v Rade vlády všetky menšiny okrem maďarskej národnostnej menšiny súhlasili s návrhom zákona. Ja som si vytiahla zápisnicu a chcem vám povedať, že nie je to pravda. Aj ostatné menšiny vyslovili svoje obavy, konkrétne Zväz Rusov a splnomocnenkyňa vlády pre rómsku komunitu, že tento návrh sa dotkne citlivo, vládny návrh sa dotkne citlivo a veľmi negatívne aj používania ich jazykov. Ja tu tú zápisnicu mám. Takže toľko som chcela k tomu pridať.
Osuský, Peter, poslanec NR SR (2020-11-26):
Ďakujem pekne. Samozrejme, ako jeden z ixtých spoluzakladateľov, niet pochýb, že tento zákon rád podporím, ale predsa, ako to tak život prináša, keď už je na stole, tak sa človek stretne s osudmi ľudí, ktorí nespadli akýmsi ani vlastnou vôľou prihlásením sa medzi veteránov protikomunistického odboja a ktorí sedeli a trpeli, napr. ako som minule citoval vo vystúpení príbeh človeka, ktorý odsedel 17 rokov za pokus o opustenie republiky ako zbehnutý vojak. Samozrejme, medzitým už nie je medzi nami, jeho osud sa uzavrel, ale sú tu ďalší, ktorí utekali a dostali paragraf ako to, čomu sa v češtine hovorilo kopečkáři, ktorí chceli teda utiecť za kopečky, a nie z nich všetci sú zaradení medzi veteránov protikomunistického odboja a existujú, žijú tu medzi nami. A pripusťme, že ľudia, ktorí chceli vykročiť za slobodou a potom sedeli vo väzení a boli perzekvovaní, sú vlastne tiež kategória, o ktorú by sme sa mali obzrieť, a ja tak, ako teraz s radosťou budem hlasovať za tento zákon, rád by som v budúcnosti predložil jeho malú novelu, ktorá ošetrí tie prípady, ktoré neboli ani Slánsky, ani Clementis, ani Gustáv Husák, teda nie komunisti, ktorí roztáčali zlo, ale ktorí spadli do komunistických žalárov a nebudú pokrytí s týmto zákonom, nie je ich, samozrejme, veľa, ale bude dobré, ak ani na nich v ďalšom kroku nezabudneme.
Suja, Miroslav, poslanec NR SR (2020-07-23):
Ďakujem za slovo, pán predsedajúci. Miňo, ďakujem za vynikajúci prejav. Vidno od kolegov, ako ti ticho závidia, že to nedokážu, tak sa ťa snažia zhodiť iným spôsobom, ale nie každý na to má. Keby bol Igor Matovič na tvojom mieste, takisto tam je s nejakým plagátom, na ktorom je krásne napísané: „Zlodej, klamár, plagiátor“, a pekná šípka na to prázdne miesto a stváral by tu iné cirkusy. Tak, kolegovia, darmo sa usmievate, viete, že tak by to bolo. Ty si sa zaobišiel aj bez toho a som rád, že si nemusel zo seba robiť takéhoto šaša a dokázal si to povedal jednoducho. Presne si poukázal na to, ako Igor Makovič klame. Sľuboval hory-doly, to vyčítal smerákom, ale presne to isté sľuboval aj on, takže klame. Klame ľudí a klame ich aj naďalej. Finančné skupiny, na začiatku hovoril, ako chce proti nim bojovať, potom ich priamych nominantov dáva do vedúcich funkcií. Banky ani nehovorím. Hovoril, že SMER to hral na voličov. A on to hrá na koho? Je najlepšie hovoriť alebo počúvať, keď klamár iných nazýva klamárom. A sa mi páči, keď dneska z úst človeka, ktorý obhajuje špicľovací zákon, a on sám nahráva svojich vlastných kolegov alebo politických oponentov, alebo svojich vlastných koaličných partnerov. Takže pekne si to poukázal (ruch v sále a zaznievanie gongu), aký je náš premiér klamár. Reagujem naňho, pani poslankyňa Zemanová, ale som rád, že ste taká inteligentná a naháte ma dohovoriť. Ale najlepšie tie jeho výhovorky a klamstvá: „Neviem, či som odpisoval“ a „Nepamätám si“. No jasné, že nevie, či..., alebo si nepamätá, keď to nerobil, ani vy by ste si to nepamätali. Je to úbohé. Milan, ďakujem, že si poukázal, aký je premiér Slovenskej republiky veľký klamár.
Kyselica, Lukáš, poslanec NR SR (2022-10-27):
Ďakujem veľmi pekne. Tak len v krátkosti. Tak ako pán minister spomenul už v úvodnom slove, tak sa dopĺňa medzi funkcie nadriadených aj vedúci zmeny a pre výkon tejto funkcie nebol navrhnutý žiadny príplatok za riadenie, a preto sa týmto pozmeňujúcim návrhom navrhuje doplniť príloha č. 3 zákona č. 315/2001, kde sa ustanovujú príplatky za riadenie pre jednotlivé funkcie nadriadených aj o určenie príplatku za riadenie pre tohto nadriadeného. Teda vedúci zmeny bude mať príplatok za riadenie ako riadiaci pracovník. Je to pochopiteľné. Takže prečítam vám ten pozmeňovák. Pozmeňujúci a doplňujúci návrh poslancov, poslanca Národnej rady Slovenskej republiky Lukáša Kyselicu, Marcela Mihalika, Jany Majorovej Garstkovej k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov, parlamentná tlač 1099. Čl. I sa dopĺňa bodom 19, ktorý znie: „19. V prílohe č. 3 treťom bode sa pred bod 3.1 vkladá nový bod 3.1, ktorý znie: „3.1 vedúci zmeny 5 – 20“.“ Doterajšie body 3.1 až 3.6 sa označujú ako body 3.2 až 3.7. Ďakujem, skončil som.
Bugár, Béla, podpredseda NR SR (2017-04-07):
Prezentujme sa a hlasujme o tomto návrhu. (Hlasovanie.) Prítomných 121 poslancov, za návrh 38, proti 22, zdržalo sa 61. Návrh nebol schválený, tým pádom ho neprerokujeme v druhom čítaní. Budeme pokračovať v hlasovaní o prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 408. Prosím pána poslanca Mihála, aby ako spravodajca uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 408.)
Vančo, Branislav, poslanec NR SR (2024-04-24):
Ďakujem za slovo, pán predsedajúci. Ďakujem, Ondrej, za tvoj príspevok. Som rád, že si poukázal na tie veci, ktoré sa teda, aké je nebezpečné označovať mimovládne organizácie takýmto spôsobom. A okrem toho ešte možno nebezpečnejším nástrojom, ktorý tento návrh zavádza, je možnosť rozpustenia mimovládnej organizácie, ktoré však je naformulované tak, že sa bude môcť robiť, ak bude tento návrh schválený, arbitrárne, svojvoľne. A obe tieto veci majú za cieľ vytvoriť nepriateľské, hostilné prostredie pre mimovládne organizácie na Slovensku. Cieľom je znechutiť ich, vystrašiť a najmä tie, ktoré sa tejto vláde nepáčia, nepáči sa im ich činnosť, ale na to nemajú právo, ani keď majú v parlamente väčšinu. Namiesto toho, aby ich vnímali ako partnerov, ktorých aj kritika môže niekam posúvať a dávať jej nejaké hranice, tak oni, samozrejme, toto nechcú, pretože oni si chcú robiť, čo sa im zachce, aby mohli vládnuť čo najdlhšie a využívať svoje papalášske možnosti a rôzne rozpočty a fondy, ktoré tiež chcú ovládnuť. No ale tieto ciele nie sú len nedemokratické, ale sú aj v rozpore s princípmi právneho štátu a ja som presvedčený, že sú aj hrubo protiústavné. A preto vyzývam koalíciu, aby tento nebezpečný a škodlivý návrh stiahla.
T. Mikuš, poslanec: (2005-05-25):
Zaujímalo by ma, aké aktivity vyvinul a ešte plánuje vyvinúť, pán minister, vami riadený rezort realizovať s cieľom buď odstrániť, alebo aspoň minimalizovať prechodné obdobia, ktoré obmedzujú voľný pohyb pracovných síl zo Slovenska do iných štátov EÚ. Prechodné obdobia boli zavedené pre to, lebo niektoré členské krajiny sa obávali o svoj pracovný trh, obávali sa straty pracovných miest, obávali sa znižovania sociálneho štandardu svojich občanov. Niektoré krajiny, ktoré akceptujú voľný pohyb pracovných síl, skonštatovali, že prílev pracovných síl z nových členských krajín EÚ nieže nevplýva nepriaznivo na vlastný trh práce, ale naopak, že sa prejavil pozitívne na ekonomiku v daných krajinách v niektorých špecifických odvetviach. Výbory pre európske záležitosti krajín V-4 sa zaoberali touto problematikou na svojom spoločnom rokovaní v apríli tohto roku na Slovensku aj za prítomnosti poslankyne rakúskeho parlamentu, príslušného parlamentného výboru a zhodli sa na tom, že treba tlmočiť spoločnú výzvu krajinám európskej pätnástky, aby prehodnotili zavedenie prechodných opatrení. V novembri bude na túto tému usporiadaná celoeurópska, to znamená celá dvadsaťpäťka sa toho zúčastní, konferencia usporiadaná Poslaneckou snemovňou Českej republiky. Vážený pán minister, som presvedčený, že aktivity, ktoré vyvinie rezort zahraničných vecí, môžu pôsobiť ako významný nástroj, ktorý napomôže tomu, aby nezamestnaní a kvalifikovaní pracovníci, občania Slovenskej republiky získavali pracovné miesta v okolitých krajinách Európskej únie vo väčšom počte a rýchlejšie, než keby prechodné ustanovenia, prechodné opatrenia zostali vo svojej platnosti. Ďakujem za pozornosť.
Blanár, Juraj, podpredseda NR SR (2020-12-03):
Ďakujem pekne. Na vaše vystúpenie štyri faktické poznámky a potom sa prihlásila pani predkladateľka, pani ministerka do rozpravy. Takže pán poslanec Suja, ako prvý s faktickou poznámkou.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o pozmeňujúcom návrhu pána poslanca Hlinku. (Hlasovanie.) Prítomných 136, za 93, proti 0, zdržalo sa 43, hlasovali všetci. Konštatujem, že pozmeňujúci návrh pána poslanca Hlinku sme schválili. Pán spoločný spravodajca, prosím, ďalšie návrhy.
Žiga, Peter, podpredseda NR SR (2024-06-27):
Zaznamenáme. Pán predseda výboru Puci.
Kollár, Boris, poslanec NR SR (2016-04-27):
Pán poslanec Gábor, prepáčte mi tú škodoradosť, ale to je taká trošku schizofrénia, keď som to teraz tuná počúval, tak som sa musel smiať. A ja strašne rád spolu s vami a s vládnou koalíciou zahlasujem za tento zákon. A je komické pozerať, ako maďarská strana hlasuje, tak ako SNS si želá. Takže to je úplne do rozkoše. Ďakujem pekne.
Kolesík, Andrej, poslanec NR SR (2015-06-17):
Ďakujem, pani predsedajúca. Predseda Národnej rady Slovenskej republiky rozhodnutím č. 1550 z 29. apríla 2015 pridelil návrh na prerokovanie Výboru Národnej rady pre hospodárske záležitosti. Výbor Národnej rady pre hospodárske záležitosti o návrhu rokoval 11. júna 2015 a prijal uznesenie č. 425. Odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s odvolaním vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999. Vzhľadom na to, že Slovenská republika uložila 31. januára 2007 nasledovné vyhlásenie do záverov diskusie týkajúcej sa pristúpenia Spoločenstva ku COTIF, Slovenská republika nebude uplatňovať tieto dodatky COTIF. Jednotné právne predpisy pre zmluvy o využívaní železničnej infraštruktúry v medzinárodnej železničnej preprave (CUI), dodatok E k dohovoru, jednotné právne predpisy pre vyhlásenie záväzných technických noriem a prijatie jednotných právnych predpisov pre železničný materiál určený na používanie v medzinárodnej preprave (APTU), dodatok F k dohovoru, a jednotné právne predpisy pre technické schvaľovanie železničného materiálu používaného v medzinárodnej doprave (ATMF), dodatok G k dohovoru. Vzhľadom na to, že nadobudla platnosť dohoda medzi Európskou úniou a Medzištátnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej doprave COTIF z 9. mája 1980 v znení protokolu z 3. júna 1999, ktorá bola podpísaná v Berne dňa 23. júna 2011, prezident Slovenskej republiky odvoláva vyššie uvedené vyhlásenie notifikované Slovenskou republikou. Správa výboru Národnej rady Slovenskej republiky pre hospodárske záležitosti o prerokovaní návrhu na vyslovenie súhlasu Národnej rady s Odvolaním vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999 (tlač 1466a) vrátane návrhu uznesenia Národnej rady Slovenskej republiky bola schválená uznesením gestorského výboru č. 446 zo 16. júna 2015. Týmto uznesením ma výbor zároveň poveril ako spoločného spravodajcu, aby som informoval o výsledku rokovania výboru, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rad Slovenskej republiky. Pani predsedajúca, skončil som, otvorte, prosím, rozpravu.
P. Hrušovský, podpredseda NR SR: (2001-09-05):
M. Aibeková, poslankyňa: Ďakujem pekne. Ja ďakujem mojim kolegyniam za pripomienky k môjmu vystúpeniu a ešte si dovolím v tejto súvislosti položiť jednu otázku pánovi ministrovi. Vieme, že mešká návrh zákona, ktorý mala vláda predložiť a ktorý by sa mal týkať komplexného riešenia dôchodkov Slovenskej republiky v rámci reformy koncepcie transformácie sociálnej sféry, predovšetkým teda sociálneho zabezpečenia a dôchodkového zabezpečenia. Mešká v tom, že podľa legislatívy už tu mal byť v septembri, najneskôr teda v septembri tohto roku. Takže september je tu, na septembrovej schôdzi sa nebudeme venovať tomuto zákonu, tak sa pýtam teda, k akému posunu zase došlo v tejto oblasti a kedy tento návrh bude predložený, pretože potom nebudeme musieť bojovať so skrátenými legislatívnymi konaniami a nebudú tieto návrhy chodiť oneskorene, ale mal by tu byť už vytvorený systém pravidelnej úpravy dôchodkov aj vôbec dosiahnutie toho, čo ste si dali do programového vyhlásenia vlády. Veď v programovom vyhlásení vlády je, že ste chceli za toto volebné obdobie dosiahnuť, aby sa výška dôchodkov približovala k výške priemerných miezd v Slovenskej republike a ona, naopak, klesá. Nie je to ani 45 percent, čiže nedosahuje ani 50-percentnú úroveň výšky priemernej mzdy. Takže ešte, pán minister, by som vás potom poprosila, kedy tento návrh predložíte, keďže legislatívny plán mešká.
Jurinová, Erika, podpredsedníčka NR SR (2013-10-16):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Štefanec.
J. Blanár, poslanec: (2005-06-23):
A trošku ma to mrzí, a preto chcem podporiť pozmeňujúci návrh, ktorý predniesol kolega Hurban, a som presvedčený, že rovnako to zvážia aj kolegovia v snemovni a pomôžu, aby sa to dostalo aspoň čiastočne do nejakého ažuritu, ktorý je akceptovateľný. Ďakujem za pozornosť.
P. Paška, predseda NR SR: (2007-06-21):
Nech sa páči, pán Martinák.
Ďuriš Nicholsonová, Lucia, podpredsedníčka NR SR (2019-02-06):
Áno, ďakujem pekne. Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Karolovi Farkašovskému. A áno, pán poslanec, určite keď otvorím diskusiu, tak môžte vystúpiť ako prvý. Nech sa páči,
Cmorej, Peter, poslanec NR SR (2022-03-24):
Pán predsedajúci, dajte, prosím, hlasovať spoločne o bodoch 1 až 10 zo spoločnej správy a to s odporúčaním gestorského výboru schváliť.
B. Bugár, podpredseda NR SR: (2006-02-24):
J. Cuper, poslanec: Ďakujem pekne. Pán Kovarčík, netreba ísť až do Štitárov. Stačí si zájsť na terasu Bratislavského hradu, kde bol prednedávnom odhalený pamätník Alžbete Uhorskej, ktorá síce sa narodila na Hrade Wartburg, ale bola uhorskou kráľovnou. Je tam nadpis samozrejme alebo chvalabohu, že aj v slovenčine, ale napodiv aj v maďarčine a v angličtine už nie, v nemčine, i keď maďarsky nikdy nevedela táto kráľovná, ale Slovenské učené tovarišstvo a Anton Bernolák, tvorca gramatiky nášho jazyka národného, ktorý tu pôsobil v sídle Slovenskej národnej rady, lebo Hrad je oficiálnym sídlom Národnej rady, jednoducho ani len nemá pamätnú tabuľu.  O to sa nepostaral ani jeden minister takzvaný reformno-liberálny. Chcem pánovi ministrovi však pripomenúť, že tá deetatizácia  slovenskej kultúry a podieľanie sa na alebo priživovanie sa iných kultúr na tom, čo by mala patriť tomuto národu, je aj v iných oblastiach. Veď si len pozrite, koľko už odbočiek má Národné múzeum slovenského národa. Je tam už maďarská odbočka a iné. Ja sa pýtam, pán minister, koľko má odbočiek národnostných Maďarské národné múzeum v Budapešti alebo, nebodaj, České národné múzeum  v Prahe a je tam silná slovenská komunita, takisto ako bola v Maďarsku. Samozrejme, že nikto takúto slepú odštátňovaciu politiku nepestuje. Jasne, že potom nie sú peniaze na slovenskú kultúru alebo sa stenčujú aj takýmito skrytými spôsobmi. To nehovorím už o likvidácii...
Laurenčík, Milan, podpredseda NR SR (2021-10-26):
V rozprave teraz vystúpi pán poslanec Ján Richter, pripraví sa pani poslankyňa Denisa Saková.
Laššáková, Jana, podpredsedníčka NR SR (2015-05-27):
Panie poslankyne, páni poslanci, budeme ďalej pokračovať. Poprosím vás, všetky diskusie smerujte za dvere (vyslovené s pobavením) tejto rokovacej sály. Poprosím pána guvernéra Národnej banky, aby zaujal miesto určené pre navrhovateľov. Tiež poprosím pani spravodajkyňu, aby zaujala miesto určené pre spravodajcov. Poprosím pána poslanca Kollára, aby pokračoval v rozprave. A vás všetkých, kolegovci z MOST-u, veľmi vás počuť. Pani poslankyňa Pfundtner, počujem až tu, čo rozprávate. Páni poslanci, poprosím vás. Pán poslanec je pripravený, aby vystúpil v rozprave, takže venujte mu pozornosť. Nech sa páči, pán poslanec. (Pokračovanie v rokovaní o Správe o stave a vývoji finančného trhu za rok 2014 , tlač 1481.)
Hrnčiar, Andrej, podpredseda NR SR (2016-11-28):
Pýtam sa, či sa chce niekto prihlásiť do rozpravy ústne. Nie je tomu tak. Chce zaujať stanovisko navrhovateľ? Nech sa páči, pán minister.
I. Mikloš, podpredseda vlády a minister financií SR: (2004-01-22):
Vážený pán poslanec, US Steel Košice čerpá daňovú úľavu na základe ustanovenia § 35 zákona č. 366/1999 Z. z. o daniach z príjmov v znení neskorších predpisov, ktoré vstúpilo do platnosti 1. januára 2000. Podľa uvedeného ustanovenia daňové úľavy môžu čerpať daňovníci, ktorí vznikli v lehote do 31. decembra 2001. Suma daňovej úľavy pre US Steel Košice do konca roka 2002 predstavovala cca 2,4 mld. korún. Celková suma čerpanej úľavy bude známa až po uplynutí obdobia, na ktoré bola poskytnutá. Podľa prílohy 14 Aktu o pristúpení, časť IV je Slovensko do konca daňového roka 2009 oprávnené uplatňovať daňové úľavy od dane z príjmov právnických osôb na základe zákona č. 366/1999 Z. z. na uvedený oprávnený subjekt v oceliarskom priemysle. Táto pomoc môže byť poskytnutá len jedenkrát, za žiadnych okolností nesmie byť predĺžená, ani obnovená a zároveň v úhrne nesmie presiahnuť 500 mil. USD. Skončil som.
Müllerová, Emília, poslankyňa NR SR (2012-06-20):
Vážená pani podpredsedníčka, vážené kolegyne, kolegovia, dovoľte mi, aby som podala pozmeňovací návrh poslankyne Národnej rady Slovenskej republiky Emílie Müllerovej k návrhu poslanca Národnej rady Slovenskej republiky Richarda Rašiho na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač č. 28). V čl. II sa za bod 3 vkladá nový bod 4, ktorý znie: „4.V § 16 ods. 5 znie: Zdravotná poisťovňa, ktorá naposledy vykonávala verejné zdravotné poistenie poistenca, je povinná poskytnúť jeho príslušnej zdravotnej poisťovni do dvoch mesiacov od doručenia jej vyžiadania tieto údaje z účtu poistenca za posledný kalendárny rok: a) údaje podľa § 16 ods. 2, b) údaje o vykonaných preventívnych prehliadkach s uvedením dátumu absolvovania prehliadky, c) údaje o absolvovaní kúpeľnej starostlivosti s uvedením miesta a dátumu, d) údaje o hradených cykloch asistovanej reprodukcie s uvedením dátum a poradia cyklov, e) údaje o hradených zubných protézach s uvedením dátumu úhrady, f) údaje o poskytnutých zdravotníckych pomôckach s uvedením dátumu a druhu pomôcky, g) údaje o vydaných alebo podaných liekoch zaradených v zozname kategorizovaných liekov, ktoré boli zaevidované v účtovnej evidencii s uvedením 1. rodného čísla poistenca; ak ide o cudzinca, ktorý nemá pridelené rodné číslo, uvedie sa meno, priezvisko a dátum narodenia, 2. kódu kategorizovaného lieku, 3. počtu balení kategorizovaného lieku, 4. kódu choroby, ktorý je uvedený na lekárskom predpise, 5. dátumu výdaja alebo podania kategorizovaného lieku.“ Poznámka pod čiarou k odkazu 35c znie: „Príloha č. 2 k zákonu č. 577/2004 Z. z. v znení neskorších predpisov.“ Doterajšie body 3 až 15 sa primerane označia. V čl. II sa za bod 15 vkladá nový bod 16, ktorý znie: § 87 sa dopĺňa tretím bodom, ktorý znie: „3. výnos Ministerstva zdravotníctva Slovenskej republiky z 26. októbra 2005 č. 22161/2005, ktorým sa ustanovuje rozsah údajov z účtu poistenca poskytovaných zdravotnou starostlivosťou, zdravotnou poisťovňou príslušnej zdravotnej poisťovni na vyžiadanie (oznámenie č. 513/2005 Z. z.).“ Odôvodnenie: Z dôvodu ochrany osobných údajov je potrebné, aby zákon, a nie predpis nižšej právnej sily, ustanovoval rozsah údajov povinne oznamovaných zdravotnou poisťovňou. Ďakujem.
Jurinová, Erika, podpredsedníčka NR SR (2012-09-11):
Ďakujem pekne. O slovo požiadal pán minister. Nech sa páči.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 136 prítomných, 86 za, 18 proti, 32 sa zdržalo. Konštatujem, že sme schválili vládny návrh novely zákona 343/2015 o verejnom obstarávaní . (Potlesk.) Budeme pokračovať hlasovaním v prvom čítaní o vládnom návrhu zákona, ktorým sa mení zákon č. 325/2022, ktorým sa mení a dopĺňa zákon o e-Governmente, tlač 309, bod 43 schváleného programu. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Romanovi Malatincovi, aby hlasovanie uviedol. [Hlasovanie v prvom čítaní o vládnom návrhu zákona, ktorým sa mení zákon č. 325/2022 Z. z., ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z. , tlač 309.]
Beblavý, Miroslav, poslanec NR SR (2016-09-20):
Ďakujem pekne. Pán poslanec, ja sa len preto hlásim, lebo pozrel som si program OĽANO, s ktorým išlo do týchto volieb, a priznám sa, že tam som našiel iný návrh, a to je neplatenie, trestnosť, neplatenie akejkoľvek faktúry. A priznám sa, že s tým návrhom by som mal veľký problém a nezdá sa mi dobrý. Ten návrh, ktorý ste aj, ktorý ste naozaj predložili tu, to je návrh teda, aby to tak bolo voči živnostníkom, naopak, považujem za rozumný, pretože živnostníci, tak ako ste aj vy uviedli, sú v podstate v tejto veci z hľadiska zraniteľnosti veľmi blízki radovým zamestnancom a títo takto chránení už dneska sú. Takže určité etablovanie rovnosti považujem v tomto aj za systémové. Len priznám sa, že vo vašom volebnom programe som to nevidel, ale pamätám si, že presne takto to bolo navrhnuté vo volebnom programe strany SIEŤ a ja chápem, že k strane SIEŤ už sa dneska v tomto parlamente nehlási takmer nikto, tak ťažko by som to mohol čakať od vás, ktorí ste ale na rozdiel od nás nikdy to šťastie nemali. Ale chcel som sa teda spýtať, že či naozaj je to niečo, čo dlhodobo ste presadzovali, alebo či ste sa inšpirovali v tejto chvíli. To je už skôr taká intelektuálna otázka, ale aj tak by ma zaujímala. Ďakujem pekne.
Glváč, Martin, podpredseda NR SR (2017-12-13):
Pán poslanec Sopko.
V. Veteška, podpredseda NR SR: (2005-03-18):
Otváram všeobecnú rozpravu. Najskôr informujem snemovňu o tom, že písomne za poslanecké kluby sa prihlásili títo poslanci: pán Jozef Ševc za KSS, pán Dušan Čaplovič za Smer, pani Ľudmila Mušková za Ľudovú stranu – HZDS, pán Ferdinand Devínsky za SDKÚ a pani Mária Majdová za KDH. Ako prvý vystúpi pán Devínsky. Nech sa páči.
V. Veteška, podpredseda NR SR: (2003-11-06):
Budeme pokračovať druhým čítaním o vládnom návrhu zákona o prídavku na dieťa . Vládny návrh zákona ste dostali pred prvým čítaním ako tlač 324. Spoločnú správu výborov máte ako tlač 324a. Prosím pána ministra práce, sociálnych vecí a rodiny pána Kaníka, aby vládny návrh zákona odôvodnil.
Zmajkovičová, Renáta, podpredsedníčka NR SR (2012-10-17):
Ďakujem, pán minister. Pani spravodajkyňa chcete zaujať stanovisko? Nech sa páči.
Smolíková, Eva, poslankyňa NR SR (2017-11-30):
Vážený pán predsedajúci, ctené dámy poslankyne, páni poslanci. Dovoľte mi, aby som vám predniesla návrh poslancov Národnej rady Slovenskej republiky Evy Smolíkovej, Andreja Danka, Tibora Bernaťáka a Tibora Jančulu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Milí kolegovia, potreba novelizácie školského zákona sa nám javí aktuálna vzhľadom na efektívne zabezpečenie výkonu verejnej moci elektronicky podľa zákona o e-Governmente a vzhľadom na snahu poskytovať aj ďalšie služby elektronicky v záujme rýchlejšieho vybavovania vecí medzi školou a zákonnými zástupcami detí a žiakov a zníženia administratívnej náročnosti vnútorných procesov v školách a v školských zariadeniach. Uvediem príklad. V súvislosti napríklad s právomocou riaditeľov stredných škôl vydávať rozhodnutia o prijatí žiaka na strednú školu, kde je potrebné upraviť príslušné ustanovenia školského zákona tak, aby bolo možné podávať prihlášky aj ako elektronické podania. Ďalší príklad, má sa umožniť aj vytváranie a používanie elektronických formulárov niektorých ďalších podaní zákonných zástupcov voči škole a elektronických podôb významnej časti v pedagogickej dokumentácii školy a školského zariadenia, ktoré sa v súčasnosti podľa školského zákona realizujú výlučne na tlačivách, teda v listinnej podobe. Návrh zákona tiež reaguje na požiadavku okresných úradov v sídle kraja predĺžiť časový rámec na vykonanie skúšok, ktorými stredné školy overujú špeciálne schopnosti, zručnosti alebo nadanie uchádzačov pri ich prijímaní na štúdium. Keďže sme v prvom čítaní, tak na úvod iba toľko. Ďakujem pekne.
Jurinová, Erika, podpredsedníčka NR SR (2012-10-29):
Na vaše vystúpenie registrujem sedem faktických poznámok. Ukončujem možnosť prihlásiť sa s faktickou. Nech sa páči, pán poslanec Škripek.
Kaník, Ľudovít, poslanec NR SR (2011-02-02):
... Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 14. januára a podľa § 71 navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre hospodárstvo, výstavbu a dopravu a Výbor Národnej rady pre verejnú správu a regionálny rozvoj. Za gestorsky výbor navrhujem Výbor Národnej rady pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 16. marca a v gestorskom výbore do 18. marca 2011. Pán predsedajúci, otvorte, prosím, všeobecnú rozpravu.
Figeľ, Ján, podpredseda NR SR (2015-02-11):
Na vystúpenie pána poslanca Hlinu jedna faktická. Nech sa páči, Ján Hudacký.
Grendel, Gábor, podpredseda NR SR (2020-06-03):
V rozprave za poslanecký klub SMER vystúpi pán poslanec Petrák. Nech sa páči.
Mojš, Milan, poslanec NR SR (2018-03-14):
Teraz pristúpime k hlasovaniu o pozmeňujúcich návrhoch z rozpravy. Najskôr o prvom pozmeňujúcom návrhu poslancov Miroslava Ivana, Jany Kiššovej a Milana Laurenčíka.
Richter, Ján, poslanec NR SR (2021-05-05):
Pán predsedajúci, ďakujem pekne za slovo. Vážené panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 501. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 511 zo 14. apríla tohto roku navrhujem, aby návrh zákona prerokoval Ústavnoprávny výbor Národnej rady a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 11. 6. tohto roku a v gestorskom výbore do 14. júna tohto roku. Pán predsedajúci, prosím, otvorte všeobecnú rozpravu.
M. Číž, podpredseda NR SR: (2008-09-17):
Teraz dávam slovo spravodajcovi, ktorého určil výbor pre obranu a bezpečnosť, poslancovi Mariánovi Kovačócymu. A poprosím ho, aby informoval Národnú radu o výsledku rokovania výborov a aby odôvodnil návrh a stanoviská gestorského výboru. Pán poslanec Kovačócy, máte slovo.
Kyselica, Lukáš, poslanec NR SR (2022-02-11):
Ďakujem veľmi pekne. Myslím si, že za všetkých troch spravodajcov, že hlasovanie bude v najbližšom možnom termíne, teda v utorok o jedenástej.
V. Veteška, podpredseda NR SR: (2003-09-17):
Dávam slovo spravodajkyni, ktorú určil navrhnutý gestorský výbor, výbor pre vzdelanie, vedu, šport a mládež, kultúru a médiá, pani poslankyni Darine Gabániovej. Nech sa páči, pani poslankyňa, máte slovo.
Droba, Juraj, poslanec NR SR (2013-05-14):
Vážení kolegovia, vážený pán minister, pardon, prvého som mal vás pozdraviť, poviem iba pár slov k predkladanému návrhu zákona. Som tiež bývalý športovec, zďaleka nie tak úspešný ako tuná kolega Galis. Takže osobne vítam každé euro navyše, ktoré do slovenského športu ide. Zároveň som ekonomický liberál vo svojom presvedčení. A v podstate mám rád, keď štát míňa čo najmenej peňazí. Ale vieme sa zhodnúť na tom, že šport a predovšetkým šport mládeže jednoducho štát musí podporovať. Je to jeho povinnosť. Chcel by som tlmočiť názor mňa a štyroch kolegov poslancov z takzvanej liberálnej dohody, že napriek tomu, že zámer alebo celkový výsledok tohto návrhu znamená viac peňazí pre šport, tak ho nebudeme môcť podporiť. A jediný dôvod, prečo sa tak stane, je, že dotačné programy tohto typu sa poskytujú v zásade v pôsobnosti ministerstiev, respektíve takých ústredných orgánov štátnej správy, ktoré to majú vo svojej agende. Úrad vlády poskytuje dotácie v niektorých oblastiach, ktoré sú prierezové. A táto agenda sa nedá dosť dobre podriadiť pod jeden rezort. Napríklad sa to týka ľudských práv alebo práv menšín. Splnomocnenec vlády akýkoľvek, v tomto prípade pán kolega Galis, by mal pripravovať aj strategické koncepčné materiály na riešenie z verejnej problematiky, teda nemal by byť len miestom, cez ktorý pretečú peniaze na nejaký účel. A v prípade navrhovanej novely zákona tomu nie je inak. Celá problematika, ktorej sa dotyčný program má týkať, je súčasťou ministerstva školstva, vedy, výskumu a športu. To znamená, že táto agenda už svojho pána má a neexistuje žiadny racionálny dôvod na to, aby v tejto oblasti Úrad vlády poskytoval nejaké dotácie. Ak by som bol na mieste ministra školstva, tak aj ja by som osobne bol proti tomu, lebo v podstate niekto mu zasahuje do kompetencie a berie peniaze, ktoré by mal spravovať a rozdeľovať jeho rezort. Som prekvapený, že takéto niečo prešlo cez medzirezortné pripomienkové konanie. A zdá sa mi to byť jednoducho nesystémový zákon, nesystémové rozhodnutie. Ak by som chcel byť zlý, tak môžem povedať, že nejde o nič iné ako o peňazovod, ktorý má zabezpečiť zvyšovanie popularity súčasného predsedu vlády. Ale keďže nie som zlý, tak to nepoviem. Takže z tohto dôvodu my piati poslanci tento návrh zákona nemôžeme podporiť, aj keď, ešte raz zdôrazňujem, som presvedčený aj napriek tomu, že som ekonomický liberál, že štát musí podporovať športovanie mládeže. Ďakujem.
B. Bugár, podpredseda NR SR: (2002-02-06):
P. Kanis, poslanec: Ja by som, pán predsedajúci, chcel iba povedať, že v mojom vystúpení som dával isté návrhy k zneniu textu vyhlásenia a odovzdám ich písomne predkladateľom.
P. Hrušovský, predseda NR SR: (2005-02-01):
I. Hopta, poslanec: Vážený pán predseda, ja navrhujem vypustiť z rokovania bod č. 11, návrh poslancov Národnej rady na vydanie zákona o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam, ďalej, bod č. 25, vládny návrh zákona o politických stranách a politických hnutiach. Zdôvodňujem to tým, že obidva návrhy sú v príkrom rozpore s demokraciou. A ďalej navrhujem z rokovania vypustiť bod č. 38, ktorým je návrh pomoci Slovenskej republiky pri výcviku irackých bezpečnostných síl. Myslím si, že najprv by sme sa mali postarať o vlastných občanov, až potom o bezpečnosť tak vzdialeného štátu, ako je Irak. Navrhujem, aby sa hlasovalo o všetkých bodoch zvlášť. Ďakujem.
Blanár, Juraj, podpredseda NR SR (2021-05-05):
Pán Pročko, výzva! Neprijatá výzva, pán poslanec. A predseda výboru Vetrák, ďalší s faktickou poznámkou.
Kollár, Boris, predseda NR SR (2021-11-23):
Pani poslankyňa, môžem vás ubezpečiť, že keď tu bol pán prezident, tak sme o tom aj my tunák v Národnej rade o tom s ním hovorili. Poskytli sme mu pomoc, poskytli sme mu zabezpečenie, poskytli sme mu aj určitý kontingent ozbrojených síl. Neviem, či sú to policajti, alebo vojaci. Takto toto už prebehlo, nemusíte sa naozaj obávať. Myslím, že už o tom hovoril po mne aj s pánom predsedom vlády. Ale tieto veci sa dejú pani poslankyňa. S ďalším procedurálnym návrhom vystúpi pán poslanec Gyimesi, nech sa páči.
Grendel, Gábor, podpredseda NR SR (2022-02-18):
Tak po štyri a pol hodinách sa dostávame k prvému písomne prihlásenému poslancovi, k pánovi Miroslavovi Žiakovi ako povereného člena poslaneckého klubu SaS, ale nevidím ho v sále, takže stráca poradie. Ďalší, ďalší v poradí bude potom pán poslanec Boris Susko, takisto ako poverený člen poslaneckého klubu, ale pán poslanec má najprv procedurálny návrh. Nech sa páči.
Martvoň, Anton, poslanec NR SR (2015-11-18):
Pán predseda, teraz budeme hlasovať o bode 18 spoločnej správy, odporúčanie gestorského výboru je schváliť.
Šuca, Peter, poslanec NR SR (2018-03-13):
Ďakujem pekne za slovo, vážený pán predsedajúci. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady Slovenskej republiky pre obranu a bezpečnosť za spravodajcu k návrhu uvedeného zákona (tlač 844). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 4. mája 2018 a v gestorskom výbore do 9. mája 2018. Pán predseda, otvorte, pán predsedajúci, otvorte, prosím, všeobecnú rozpravu k predmetnému bodu rokovania.
Danko, Andrej, predseda NR SR (2018-09-11):
Ďakujem. Otváram rozpravu. Do rozpravy som dostal písomnú prihlášku, pán poslanec Beblavý. Nech sa páči, pán poslanec.
Jurinová, Erika, podpredsedníčka NR SR (2014-10-16):
Na vaše vystúpenie je päť faktických poznámok. Uzatváram možnosť prihlásiť sa. Pán poslanec Kuffa.
B. Bugár, podpredseda NR SR: (2004-01-23):
(Hlasovanie.) Prítomných 135, za 134, hlasovania sa zdržal 1. Konštatujem, že Národná rada určila výbory, gestorský výbor, ako aj lehoty výborom na jeho prerokovanie v druhom čítaní. Ďakujem, pán spravodajca. L. Polka, poslanec: Ďakujem pekne, pán podpredseda. Ešte raz sa ospravedlňujem za nedochvíľnosť.
Přidal, Alojz, poslanec NR SR (2013-07-01):
Pani kolegyňa Mezenská, ja nie som agresívny ani útočný, ale pravdivý. Jednoducho ja vám hovorím, vy ste minule navrhovali, keď chytia niekoho, kto načierno odoberá plyn, tak sa mu nič nestane, lebo mu prepočítajú podľa minuloročného diagramu a toľko zaplatí, žiadny postih, aj keď ho chytia, že načierno odoberal plyn, nebude mať, to ste navrhovali. Čo sa týka tohto zákona, tento zraniteľný spotrebiteľ, tak ako som vám povedal, je na iné účely. To nerieši problém energetickej chudoby. Tá energetická chudoba je riešená v zákone o regulácii sieťových odvetví. A, viete, s privatizáciou toto, o čom hovoríte, naozaj nemá absolútne nič spoločné, absolútne nič spoločné. Ďakujem.
P. Hrušovský, podpredseda NR SR: (2001-11-06):
Pán poslanec Moric. V. Moric, poslanec: Ďakujem za slovo, pán predsedajúci. Na rozdiel od pána poslanca Cupera si myslím, že ste si všetky paragrafy vysvetlili veľmi správne. Len prosím vás pekne, nehovorte, že zapnite pána poslanca Gašparoviča, ale povedzte: „Zapnite mikrofón pánovi poslancovi Gašparovičovi.“
Sedlák, Justín, poslanec NR SR (2024-06-11):
Vážený pán predsedajúci, v rozprave nevystúpil žiadny poslanec. Spoločná správa neobsahuje žiadne pozmeňujúce návrhy, takže, pán predseda, keďže nebol schválený žiadny pozmeňujúci ani doplňujúci návrh, sme v treťom čítaní. Otvorte, prosím, rozpravu.
Paška, Pavol, predseda NR SR (2012-07-31):
Ďakujem pekne. Je 17.05 hod., dámy a páni, ja sa ospravedlňujem, chcem navrhnúť, aby sme vzhľadom na to, že nemáme žiadny prerokovaný bod, ktorý by bol ukončený, a mali sme hlasovať, zároveň sme mali schválené, že budeme pri tomto hlasovaní tajne hlasovať o členoch Správnej rady Ústavu pamäti národa, aby sme túto voľbu preložili až na najbližšie hlasovanie. Ak bude o čom, zajtra o 11.00 hod., tak zajtra o 11.00 hod., ak nie, tak potom zajtra o 17.00 hodine. Je všeobecný súhlas? (Súhlasná reakcia pléna.) Ďakujem pekne. A pán predseda poslaneckého klubu KDH podal procedurálny návrh, aby Ústavnoprávny výbor Národnej rady zaujal stanovisko k postupu prerokovania návrhu vlády. Pán predseda, môžeme o tom hlasovať, až keď budeme v sále všetci? Keď budeme hlasovať, nepredpokladám, že budeme asi uznášaniaschopní. Súhlasíte? Čiže by sme potom zajtra o tom návrhu, keď budeme hlasovať a budeme uznášaniaschopní, hlasovali. Alebo chcete, aby som dal hlasovať?
Pčolinský, Peter, podpredseda NR SR (2023-05-25):
Teraz vystúpi v rozprave predseda finančného výboru Marián Viskupič.
D. Čaplovič, podpredseda vlády SR: (2008-05-16):
Treba povedať, že prvý predniesol pán spravodajca. S tým treba súhlasiť. Tie návrhy, ktoré odzneli od pani poslankyne Žitňanskej, ten pozmeňujúci návrh č. 2, to sa týka tej informatizácie a internetizácie a tých možností, aj so spravodajcom sme hovorili, ten je priechodný a ten by sme mohli, samozrejme, v plnej miere akceptovať. To je ten pozmeňujúci návrh č. 2. Čo sa týka toho pozmeňujúceho návrhu č. 1, s ktorým sa tak teraz šibuje a pán Juhász, pán poslanec Juhász odstúpil z tej požiadavky a hľadá ten kompromis na tých 100 mil., čo predstavuje okolo 6 až 6,5 mil. eura po zavedení eura v Slovenskej republike. Ja si myslím, že ten limit, ktorý bol navrhnutý a bol dohodnutý na gesčnom výbore, tých 200 mil. Sk, je stanovený zodpovedne a treba ho zachovať, takže s týmto by som nesúhlasil. A čo sa týka toho tretieho bodu, ktorý predložila pani poslankyňa, je podľa mňa právo úradu a postavenie úradu v tejto oblasti dostatočné, môže vstupovať do procesov. My dokonca aj v oblasti eurofondov sme výrazne posilnili kontrolné zložky priebehové počas toho, aby skutočne to verejné obstarávanie, ktoré budú robiť aj iné inštitúcie, aby bolo kontrolovateľné ešte pred tým vstupom, kým to vráti povedzme ministerstvo financií. Čiže tieto záležitosti, čo sa týka postavenia úradu, je dostatočné a myslím si, že má dostatočné možnosti, čo sa týka kontroly v tejto oblasti. Ďakujem pekne.
Jurinová, Erika, podpredsedníčka NR SR (2015-09-29):
Pani poslankyňa Janíková.
A. Belousovová, podpredsedníčka NR SR: (2008-05-16):
Dávam slovo spoločnému spravodajcovi z výboru pre hospodársku politiku pánovi poslancovi Petrovi Pelegrinimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Sloboda, Radovan, poslanec NR SR (2021-09-21):
Ďakujem za slovo, pán predsedajúci. Pán kolega Takáč, keby to nebolo smutné, tak tá vaša slovná ekvilibristika je, je úsmevná. Ja vám teraz niečo prečítam. Účastníci cestnej premávky, ktorými sú cyklisti, resp. motocyklisti, sú viac ohroziteľní a zraniteľní než iní účastníci cestnej premávky, najmä automobilisti. Pri ich predchádzaní často vznikajú kolízne situácie, veľakrát s tragickým koncom, resp. s následkami na zdraví cyklistu či motocyklistu, preto navrhujeme do zákona ustanoviť minimálnu prípustnú vzdialenosť, ktorú je predchádzajúci vodič povinný dodržať (1,5 m). Tento návrh spolu s ďalšími 5 bodmi predkladala strana SaS do Národnej rady 17. 8. 2016. Kto, myslíte, kto tento zákon nepodporil? Určite to viete. Všetci poslanci vašej strany SMER – SD a, pán Kočiš, čuduj sa svete, všetci poslanci strany ĽSNS. Tak, prosím vás, teraz tu nehovorte nič o tom, že ako je zrazu teraz nutné sa zaoberať 1,5-metrovou vzdialenosťou. Áno, je treba sa tým zaoberať, ale vy ste to mohli urobiť počas uplynulých 8 rokov a minimálne toto ste si mohli odpustiť, čo tu teraz rozprávate, pretože keby ste podporili zákon, ktorý tu bol pred štyrmi alebo piatimi rokmi predložený stranou SaS, tak dneska je 1,5-metrová vzdialenosť vyriešená. Ďakujem.
Hlina, Alojz, poslanec NR SR (2014-06-06):
Aby som niečo nepokazil. Špeciálne ku pánovi, lebo to by som nechcel, pánovi Kuffovi, že by o interrupciách, to naozaj nie je, ani ja si nemyslím, že to je riešením, ale počkajte, ako to povedať, mňa prekvapuje aj čo som teda videl, že, že schopnosť rodiť tak, ako to teoreticky vôbec možné je, hej? A to ma, nech sa na mňa nikto nehnevá, ja som teda poľnohospodár a viem teda, je nejaký čas, že sa narodí, potom je nejaká doba oddychu, prípadne a proste, ja nechcem to, nedajbože, že porovnávať, ale videl som naozaj rodiny, kde sa tie deti rodili tak, ako to teoreticky vôbec len išlo. To znamená, ako keby niekto proste to tak nastavoval, aby to proste vyšlo, keby bolo možné skrátiť, že deväť mesiacov, tú graviditu na päť, že existuje na to prostriedok, tak ešte možno by aj niekto sa tým zaoberal, aby čo najskôr tých detí bolo čo najviac, lebo, žiaľ, je to tak. A to bolo spomenuté v tom druhom, v tej druhej faktickej poznámke, že tie deti proste vytvárajú nástroj na prežitie svojich rodičov. A o dôstojnosti ich života, lebo ak to tomu dieťaťu nedáte do troch rokov, to, čo potrebuje, ako sa hovorí, už potom mu to nedáte. A keď, ja som sa videl, videl som dvojročné deti sa váľať v blate, hej? A nebolo ich málo a bude ich ešte veľa. Takže viete, že ako to, o tom som chcel hovoriť, že keď niekto, nastavíte tie parametre tak, že to urobí tak, ako to vôbec technicky možné je, tak je to ukazovateľom toho, že ten systém je zle nastavený, že tak motivujete tých ľudí, že tak rýchlo to chcú mať za sebou, tak rýchlo majú toľko detí, lebo... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-03-28):
V rozprave by teraz mal vystúpiť pán poslanec Matovič, nenachádza sa v rokovacej sále, stráca poradie. Chcem sa opýtať, kolegyne, kolegovia, o 5 minút vlastne by sme mali tajne voliť členov pre radu, členov Rady pre vysielanie a retransmisiu, chcem sa vás opýtať, či je všeobecný súhlas, že teraz vyhlásim päťminútovú prestávku a už nezačneme nové... (Reakcie z pléna.) No však dobre, budeme hlasovať, ale aj tajne voliť. Dobre, takže máme jeden, jeden zákon, myslím, na hlasovanie a tajnú voľbu. Je všeobecný súhlas, aby sme už nezačínali nové vystúpenie? (Súhlasná reakcia pléna.) Dobre, veľmi pekne vám ďakujem, takže po hlasovaní bude začínať pán poslanec Poliačik. (Krátka prestávka.) (Po prestávke.)
Hrnčiar, Andrej, podpredseda NR SR (2016-06-15):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Ďalej nasleduje návrh účtovnej závierky Sociálnej poisťovne za rok 2015 . Návrh je pod tlačou 114, spoločná správa výborov má tlač 114a. Návrh uvedie generálny riaditeľ Sociálnej poisťovne Dušan Muňko. Prosím ho, pán poslanec, nech sa páči, ujmite sa slova.
Grendel, Gábor, podpredseda NR SR (2021-09-21):
Pán poslanec Svrček.
Gyimesi, György, poslanec NR SR (2022-12-06):
Ja síce prevádzky žiadne nemám, ale mám osobný záujem na tom, aby neprešiel pozmeňovák SaS-ky, aby sme 1 100 iných firiem nepoškodili. (Ruch v sále.)
Ďuriš Nicholsonová, Lucia, podpredsedníčka NR SR (2017-12-12):
Pán poslanec Budaj.
Bugár, Béla, podpredseda NR SR (2010-08-11):
Ďakujem pekne. Otváram rozpravu v rámci tretieho čítania .	Pýtam sa, či sa hlási niekto do rozpravy v tomto čítaní? Konštatujem, že nie je to tak. Vyhlasujem rozpravu v treťom čítaní za skončenú. Nech sa páči, záverečné hlasovanie, pán poslanec.
Laurenčík, Milan, podpredseda NR SR (2021-09-28):
Pán poslanec Peter Dobeš s faktickou poznámkou.
Kollár Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 133, za 39, proti 42, zdržalo sa 48, nehlasovali 4. Uvedený návrh sme neschválili.
Pellegrini, Peter, predseda NR SR (2014-12-04):
Prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 139 poslancov, za bolo 116, zdržalo sa 23. Tento návrh sme schválili.
Ďuriš Nicholsonová, Lucia, podpredsedníčka NR SR (2017-05-17):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Marosz.
Danko, Andrej, podpredseda NR SR (2023-12-13):
Poslanec Hellebrandt.
Glváč, Martin, podpredseda NR SR (2018-11-29):
Ďakujem. Druhá otázka je od poslanca Gábora Grendela, je prítomný, adresovaná ministrovi spravodlivosti Gáborovi Gálovi: „Akú dlhú koncipientsku prax ste museli absolvovať pred zložením advokátskych skúšok?“ Nech sa páči.
Mičovský, Ján, poslanec NR SR (2013-03-26):
Ďakujem za slovo. Vážená pani podpredsedníčka Národnej rady Slovenskej republiky, ja chcem vyjadriť veľmi stručne tri presvedčenia. Prvé presvedčenie je, že bez ohľadu na dnešnú diskusiu história slovenskej politológie ocení spôsob, akým vznikla kandidátka Obyčajných ľudí a nezávislých osobností pre toto volebné obdobie. Druhé presvedčenie spočíva v tom, že možnože návrh pána Igora Matoviča by bolo možné trošinka posudzovať ako nejaký populistický alebo ktovie aké iné inotaje skrývajúci, keby on sám nebol jasným príkladom toho, že to, čo predložil, vie aj žiť a vie to jednoducho uplatniť. Nuž nech sa nájdu ďalší frajeri, čo sa postavia na koniec kandidátky a povedia si, že vedia zabojovať o svojho voliča takýmto spôsobom. Nemáte pocit, že je to niečo výnimočné, nielen možno v snemovni tejto republiky, ale vôbec v parlamentoch tohto kontinentu? No a to tretie presvedčenie spočíva v tom, že som ozaj presvedčený, že spôsob obsadzovania 150 lavíc v sieni zákonnosti sa musí zmeniť, ak chceme, aby to fungovalo, a že možno to, čo navrhuje pán poslanec Matovič, nie je práve jediná a tá najdokonalejšia cesta, ale je to spôsob, ktorý by k takémuto obsadzovaniu viedol. A je to dobré, že o tom takto rozprávame. Ďakujem pekne.
Paška, Pavol, predseda NR SR (2013-02-05):
(Hlasovanie.) 139 prítomných, 79 za, 58 sa zdržalo, 2 nehlasovali. Tieto body sme schválili.
Jasaň, Viliam, poslanec NR SR (2015-07-02):
Ja presne to isté, vykázalo ma, že som neprítomný, ale sedím tu a hlasoval som za. A je tam viac.. (Prerušenie vystúpenia predsedajúcim.)
Hrnčiar, Andrej, podpredseda NR SR (2019-01-29):
Nech sa páči, pani poslankyňa Zimenová.
Číž, Miroslav, podpredseda NR SR (2015-03-19):
Pán poslanec Osuský.